Prijevremeni raskid police životnog osiguranja je definitivno neisplativo za osiguranika. Ali kada osiguranik nema drugih izvora financiranja on može do uplaćenih novaca u policu životnog osiguranja doći na dva načina. Jedan način je podizanja zajma kod osiguravatelja na temelju police životnog osiguranja. Drugi način je otkup osiguranja, gdje u načelu osiguravatelj nudi djelomični povrat sredstava uplaćenih od strane osiguranika. Kod otkupa, osiguranik dobiva povrat novčanih sredstava u iznosu od 50-70% uplaćene vrijednosti, a zavisno o uvjetima definiranim policom.